Analýza vplyvov na podnikateľské prostredie

Názov materiálu: Návrh zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony
Predkladateľ: Ministerstvo vnútra Slovenskej republiky

3.1 Náklady regulácie
3.1.1 Súhrnná tabuľka nákladov regulácie 	
Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[footnoteRef:1] na podnikateľské prostredie nie je možné kvantifikovať, pretože nie je možné identifikovať presný počet dotknutých subjektov v rámci EÚ a rovnako aj mimo EÚ. [1:  Definícia goldplatingu je uvedená v bode 4 časti III. jednotnej metodiky.] 


	
	
	
	
	
	

	
	TYP NÁKLADOV
	Zvýšenie nákladov v € na PP
	Zníženie nákladov v € na PP

	
	A. Dane, odvody, clá a poplatky, ktorých cieľom je znižovať negatívne externality
	 
	 

	
	B. Iné poplatky
	 
	 

	
	C. Sankcie a pokuty
	 
	 

	
	D. Nepriame finančné náklady 
	 
	 

	
	E. Administratívne náklady
	
	

	
	Spolu = A+B+C+D+E
	 
	 

	
	
	
	
	
	

	
	Harmonizácia práva EÚ
	Zvýšenie nákladov v € na PP
	Zníženie nákladov v € na PP

	
	F. Úplná harmonizácia práva EÚ
(okrem daní, odvodov, ciel a poplatkov, ktorých cieľom je znižovať negatívne externality)
	 
	 

	
	G. Goldplating
	 
	 

	
	
	
	
	
	

	
	VÝPOČET PRAVIDLA 1in 2out:
	IN
	OUT

	
	H. Náklady okrem výnimiek = B+D+E-F
	 
	 



11


3.1.2 Výpočty vplyvov jednotlivých regulácií na zmeny v nákladoch podnikateľov								
Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):
	P.č.
	Zrozumiteľný a stručný opis regulácie 
(dôvod zvýšenia/zníženia nákladov na PP a dôvod ponechania nákladov na PP, ktoré sú goldplatngom)
	Číslo normy
(zákona, vyhlášky a pod.)
	Lokalizácia
(§, ods., čl.,...)
	Pôvod regulácie: 
SK/EÚ úplná harm./
Goldplating
	Účinnosť regulácie
	Kategória dotk. subjektov
	Počet 
dotk. subjektov spolu 
	Vplyv na 1 podnik. v €
	Vplyv na kateg. dotk. subjekt. v €
	Druh vplyvu
In (zvyšuje náklady) / 
Out (znižuje náklady)
/ Nemení sa
	1in
2out celkom
	Goldplating celkom

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	




[bookmark: _Hlk199831427]3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov 
Doplňujúce informácie k spôsobu výpočtu vplyvov jednotlivých regulácií na zmenu nákladov nie je možné kvantifikovať.
3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[footnoteRef:2]  [2:  Informácie sa uvádzajú  iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek).
] 

a) Goldplating sa nachádza v § 69ia Povinnosti cestovnej kancelárie a dopravcu a spracúvanie záznamu o klientovi. Kategória GP – b) navýšením  požiadaviek nad rámec minimálnych požiadaviek smernice, 

Odôvodnenie:

Právna úprava vychádza z aplikačnej praxe a požiadavky príslušných orgánov, oprávnených žiadať o záznamy o cestujúcich leteckou dopravou. 

Na základe podnetov Národná ústredňa informácií o pasažieroch  vykonala prieskum medzi príslušnými orgánmi zodpovedných za predchádzanie, odhaľovanie, vyšetrovanie a stíhanie terorizmu a závažnej trestnej činnosti (ako je napríklad nelegálna migrácia, obchodovanie s ľuďmi alebo výroba detskej pornografie) formou dotazníka. Vychádzajúc zo štatistických údajov od príslušných orgánov získaných na základe vykonaného prieskumu medzi týmito  útvarmi 63,6% respondentov z príslušných útvarov žiadalo o spracúvanie údajov z cestovných kancelárií, 75,8% respondentov by využilo informácie z osobnej vlakovej dopravy, 70,3% z autobusovej a 48,4% z osobnej lodnej dopravy. Na základe predmetných štatistických údajov bola identifikovaná potreba eliminovať informačné diery v rámci cestovateľskej histórie záujmových osôb a páchateľov terorizmu a závažnej trestnej činnosti.

Možnosť spracovávať informácie od cestovných kancelárií a iných dopravcov na národnej úrovni je spomenutá v bode 33 recitálu smernice Európskeho parlamentu a Rady (EÚ)  2016/681 o využívaní údajov zo záznamov o cestujúcich (ďalej len „PNR“) na účely prevencie, odhaľovania, vyšetrovania a stíhania teroristických trestných činov a závažnej trestnej činnosti umožňuje členským štátom upraviť zber záznamov o cestujúcich vo väčšom rozsahu,  vrátane spracúvania záznamov o cestujúcich od cestovných kancelárií, ktoré poskytujú služby súvisiace s cestovaním, vrátane rezervácie letov, v súvislosti s ktorými zhromažďujú a spracúvajú údaje PNR, alebo od iných dopravcov neuvedených v tejto smernici, ak sa v tomto vnútroštátnom práve dodržiava právo Únie.

V súčasnej dobe dané oprávnenie Policajného zboru už existuje v § 76 zákona NR SR 
č. 171/1993 Z. z. o Policajnom zbore v znení neskorších predpisov (ďalej len „zákon o PZ“), kde Policajný zbor má oprávnenie pri plnení svojich úloh požadovať právnických a fyzických osôb podklady a informácie. Dané oprávnenie sa v súčasnej dobe realizuje osobnou formou a ak nie je známa cestovná kancelária alebo dopravca, nie je možné identifikovať danú osobu a získať potrebné informácie včas a dochádza k oneskoreniu alebo sťaženiu predchádzania, odhaľovania, vyšetrovania a stíhania terorizmu a závažnej trestnej činnosti.

Práve spracovanie údajov z autobusovej dopravy, osobnej železničnej a osobnej vodnej dopravy budú využité na predchádzanie, odhaľovanie, vyšetrovanie a stíhanie kategórií trestných činov uvedeným v prílohe č. 3.
Dané oprávnenie bolo aplikované aj v Belgicku transpozíciou Smernice Európskeho parlamentu a Rady (EÚ)  2016/681 o využívaní údajov zo záznamov o cestujúcich (ďalej len „PNR“) na účely prevencie, odhaľovania, vyšetrovania a stíhania teroristických trestných činov a závažnej trestnej činnosti. Zákon sa začal uplatňovať 25. decembra 2016 na letecké spoločnosti, dopravcov poskytujúcich služby medzinárodnej osobnej dopravy (dopravcovia HST) a sprostredkovateľov ciest, ktorí majú uzavretú zmluvu s týmito dopravcami (distribútori lístkov HST), ako aj na autobusových dopravcov v príslušnom poradí na základe arrêté royal du 18 juillet 2017 relatif à l’exécution de la loi du 25 décembre 2016, reprenant les obligations pour les compagnies aériennes (kráľovské nariadenie z 18. júla 2017 o vykonaní zákona z 25. decembra 2016, ktorým sa preberajú povinnosti pre letecké spoločnosti, Moniteur belge z 28. júla 2017, s. 75934), arrêté royal du 3 février 2019 relatif à l’exécution de la loi du 25 décembre 2016, reprenant les obligations pour les transporteurs HST et distributeurs de tickets HST (kráľovské nariadenie z 3. februára 2019 o vykonaní zákona z 25. decembra 2016, ktorým sa preberajú povinnosti pre dopravcov HST a distribútorov lístkov HST, Moniteur belge z 12. februára 2019, s. 13018), a arrêté royal du 3 février 2019 relatif à l’exécution de la loi du 25 décembre 2016, reprenant les obligations pour les transporteurs par bus (kráľovské nariadenie z 3. februára 2019 o vykonaní zákona z 25. decembra 2016, ktorým sa preberajú povinnosti pre autobusových dopravcov, Moniteur belge z 12. februára 2019, s. 13023).

Daným zákonom sa zaoberal aj Súdny dvor Európskej únie, ktorý vo svojom rozsudku vo veci C‑817/19, ktorej predmetom je návrh na začatie prejudiciálneho konania podľa článku 267 ZFEÚ, podaný rozhodnutím Cour constitutionnelle (Ústavný súd, Belgicko) zo 17. októbra 2019 a doručený Súdnemu dvoru 31. októbra 2019, ktorý súvisí s konaním: Ligue des droits humains proti Conseil des ministres. 

Rozsudok (bod 8 Výroku rozsudku) potvrdil využívanie údajov z leteckej, železničnej a pozemnej dopravy, ako aj cestovných kancelárií, ak sú dodržané záruky ochrany údajov stanovené v  Smernici Európskeho parlamentu a Rady (EÚ) 2016/681 z 27. apríla 2016 o využívaní údajov zo záznamov o cestujúcich PNR na účely prevencie, odhaľovania, vyšetrovania a stíhania teroristických trestných činov a závažnej trestnej činnosti.

Daná možnosť bola potvrdená aj v bode 59 recitálu nového Nariadenia Európskeho parlamentu a Rady (EÚ) 2025/13 z 19. decembra 2024 o zhromažďovaní a prenose vopred poskytovaných informácií o cestujúcich na účely prevencie, odhaľovania, vyšetrovania a stíhania trestných činov terorizmu a závažnej trestnej činnosti a o zmene nariadenia (EÚ) 2019/818, ktoré zohľadnilo Rozsudok súdneho dvora EÚ, vec 817/19, „Týmto nariadením nie je dotknutá právomoc členských štátov zhromažďovať podľa svojho vnútroštátneho práva údaje cestujúcich od iných dopravcov ako tých, ktorí sú uvedení v tomto nariadení, ak je takéto vnútroštátne právo v súlade s právom Únie

S cieľom dosiahnuť účel spracúvania a minimalizovať finančné, časové a personálne zaťaženie cestovných kancelárií a dopravcov, je spracúvanie údajov podľa § 69ia ods. 1 a ods. 2 návrhu zákona, obmedzené iba na údaje, ktoré majú tieto subjekty k dispozícii v rezervačných informačných systémoch alebo obdobných elektronických systémoch, pričom zber údajov prebieha poskytnutím vzdialeného prístupu národnej ústredni informácií o pasažieroch, ako špecializovaného útvary Policajného zboru podľa § 69h ods.2 zákona o PZ, do rezervačných informačných systémov alebo obdobných elektronických systémov cestovných kancelárií a dopravcov osobnej dopravy na základe žiadosti.  
Národná ústredňa informácií o pasažieroch môže spracovávať údaje z cestovných kancelárií iba podľa § 69h zákona o PZ a následne ich poskytovať príslušným orgánom, Europolu alebo zahraničným partnerom na účely boja proti terorizmu a závažnej trestnej činnosti ( Príloha č. 3 zákona o PZ). Výber trás a destinácií sa definuje na základe analýzy rizík na území EÚ a ak sa destinácia nachádza mimo územia EÚ, analýza rizík nie je potrebná.
Národná ústredňa informácií o pasažieroch môže spracovať iba údaje, ktoré má subjekt k dispozícií. Národná ústredňa nemôže spracúvať osobitné kategórie osobných údajov ako sú údaje, ktoré odhaľujú rasový pôvod alebo etnický pôvod, politické názory, náboženskú vieru, filozofické presvedčenie, členstvo v odborových organizáciách, genetické údaje, údaje týkajúce sa zdravia alebo údaje týkajúce sa sexuálneho života alebo sexuálnej orientácie fyzickej osoby.

b) Goldplating sa nachádza v § 69ia Povinnosti cestovnej kancelárie a dopravcu a spracúvanie záznamu o klientovi. Kategória GP – b) navýšením  požiadaviek nad rámec minimálnych požiadaviek smernice, 

Odôvodnenie:

Právna úprava vychádza z aplikačnej praxe a požiadavky príslušných orgánov, oprávnených žiadať o záznamy o cestujúcich leteckou dopravou. 

Na základe daných podnetov Národná ústredňa informácií o pasažieroch  vykonala prieskum medzi príslušnými orgánmi zodpovedných za predchádzanie, odhaľovanie, vyšetrovanie a stíhanie terorizmu a závažnej trestnej činnosti (ako je napríklad nelegálna migrácia, obchodovanie s ľuďmi alebo výroba detskej pornografie) formou dotazníka. Vychádzajúc zo štatistických údajov od príslušných orgánov získaných na základe vykonaného prieskumu medzi menovanými príslušnými útvarmi (75,8% respondentov byt využilo informácie z osobnej vlakovej dopravy, 70,3% z autobusovej a 48,4% z osobnej lodnej dopravy.). Na základe predmetných štatistických údajov bola identifikovaná potreba eliminovať informačné diery v rámci cestovateľskej histórie záujmových osôb a páchateľov terorizmu a závažnej trestnej činnosti.

Daná možnosť spracovávať informácie z iných druhov dopravy je umožnená na národnej úrovni a je upravená v bode 33 recitálu smernice Európskeho parlamentu a Rady (EÚ)  2016/681 o využívaní údajov zo záznamov o cestujúcich (PNR) na účely prevencie, odhaľovania, vyšetrovania a stíhania teroristických trestných činov a závažnej trestnej činnosti umožňuje členským štátom upraviť zber záznamov o cestujúcich vo väčšom rozsahu od hospodárskych subjektov, ktoré nie sú leteckými dopravcami, ako napríklad cestovných agentúr a kancelárií, ktoré poskytujú služby súvisiace s cestovaním, vrátane rezervácie letov, v súvislosti s ktorými zhromažďujú a spracúvajú údaje PNR, alebo od iných dopravcov neuvedených v tejto smernici, ak sa v tomto vnútroštátnom práve dodržiava právo Únie.

V súčasnej dobe dané oprávnenie Policajného zboru už existuje v § 76 zákona NR SR č. 171/1993 Z.z. o Policajnom zbore v znení neskorších predpisov (ďalej len „zákon o PZ“), kde Policajný zbor má oprávnenie pri plnení svojich úloh požadovať právnických a fyzických osôb podklady a informácie. 

Aplikácia daného oprávnenia o údaje o cestujúcich na iné druhy dopravy sa ukázalo ako potrebné aj vzhľadom na špecifickú geografickú pozíciu zahraničných medzinárodných letísk v blízkosti Slovenskej republiky, ako je napríklad Viedeň, Budapešť, Krakov, Praha či Brno. 
Cieľom pripravovanej novely je identifikovať páchateľov trestnej činnosti, ktorí v úmysle sťažiť odhaľovanie, vyšetrovanie a stíhanie teroristických trestných činov a závažnej trestnej činnosti príslušným orgánom, využívajú iné druhy dopravy na prepravu na medzinárodné letiská mimo územia SR a následne cestujú medzinárodnou leteckou dopravou. 

Pretože legislatívna úprava spracúvania údajov o cestujúcich leteckou dopravou sa v okolitých krajinách líši, najúčinnejšia možností ako kompenzovať tento nedostatok, je spracovanie údajov z pravidelnej autobusovej dopravy, železničnej a vodnej dopravy, pričom dané informácie budú využité na predchádzanie, odhaľovanie, vyšetrovanie a stíhanie kategórií trestných činov uvedeným v prílohe č. 3. 

Dané oprávnenie bolo aplikované aj v Belgicku.  25. decembra 2016 sa začal uplatňovať zákon na letecké spoločnosti, dopravcov poskytujúcich služby medzinárodnej osobnej dopravy (dopravcovia HST) a sprostredkovateľov ciest, ktorí majú uzavretú zmluvu s týmito dopravcami (distribútori lístkov HST), ako aj na autobusových dopravcov v príslušnom poradí na základe arrêté royal du 18 juillet 2017 relatif à l’exécution de la loi du 25 décembre 2016, reprenant les obligations pour les compagnies aériennes (kráľovské nariadenie z 18. júla 2017 o vykonaní zákona z 25. decembra 2016, ktorým sa preberajú povinnosti pre letecké spoločnosti, Moniteur belge z 28. júla 2017, s. 75934), arrêté royal du 3 février 2019 relatif à l’exécution de la loi du 25 décembre 2016, reprenant les obligations pour les transporteurs HST et distributeurs de tickets HST (kráľovské nariadenie z 3. februára 2019 o vykonaní zákona z 25. decembra 2016, ktorým sa preberajú povinnosti pre dopravcov HST a distribútorov lístkov HST, Moniteur belge z 12. februára 2019, s. 13018), a arrêté royal du 3 février 2019 relatif à l’exécution de la loi du 25 décembre 2016, reprenant les obligations pour les transporteurs par bus (kráľovské nariadenie z 3. februára 2019 o vykonaní zákona z 25. decembra 2016, ktorým sa preberajú povinnosti pre autobusových dopravcov, Moniteur belge z 12. februára 2019, s. 13023).
Daným zákonom sa zaoberal aj Súdny dvor Európskej únie, ktorý vo svojom rozsudku vo veci C‑817/19, ktorej predmetom je návrh na začatie prejudiciálneho konania podľa článku 267 ZFEÚ, podaný rozhodnutím Cour constitutionnelle (Ústavný súd, Belgicko) zo 17. októbra 2019 a doručený Súdnemu dvoru 31. októbra 2019, ktorý súvisí s konaním: Ligue des droits humains proti Conseil des ministres. 
Rozsudok okrem iného potvrdil, že využívanie údajov z leteckej, železničnej a pozemnej dopravcom, ako aj cestovným kanceláriám, ak sú dodržané ustanovenia Smernice Európskeho parlamentu a Rady (EÚ) 2016/681 z 27. apríla 2016 o využívaní údajov zo záznamov o cestujúcich (PNR) na účely prevencie, odhaľovania, vyšetrovania a stíhania teroristických trestných činov a závažnej trestnej činnosti.

Toto rozšírenie spracúvania údajov z iných druhov dopravy zodpovedá aj smerovaniu bezpečnostnej politiky EÚ (ProtectEU Internal Security Strategy). Komisia EÚ sama vedie k rozširovanie zberu údajov fyzických osôb z iných druhov dopravy na účely boja proti terorizmu a závažnej trestnej činnosti (obchodovanie s drogami, so zbraňami, ľuďmi....), čomu svedčí aj štúdia Európskej komisie „Štúdia o harmonizácii prístupu k informáciám týkajúcim sa cezhraničného cestovania po ceste alebo železnici vrátane povinností dopravcov a využívania takýchto informácií na účely presadzovania práva“  („Study on harmonising access to information related to cross-border travel taking place via road or rail, including obligations on transport operators and the use of such information for law enforcement purposes“ ISBN 978-92-68-23997-1), o ktorej závery sa novela zákona v tomto bode opiera.

Zber údajov o cestujúcich z iných druhov dopravy (autobusová a vlaková) je okrem Belgicka aplikovaný aj v Estónsku, Fínsku, Francúzsku a Holansku. 

S cieľom minimalizovať finančné, časové a personálne zaťaženie podnikateľských subjektov iných druhov dopravy, je zber údajov podľa § 69na ods. 1 a ods. 2 Návrhu zákona obmedzený iba na údaje ktoré majú tieto subjekty k dispozícii, pričom zber údajov prebieha poskytnutím prístupu národnej ústredni do rezervačných systémov podnikateľských subjektov iných druhov dopravy na základe prvotnej žiadosti. 

Národná ústredňa informácií o pasažieroch môže spracovávať údaje z cestovných kancelárií iba podľa § 69h zákona o PZ a následne ich poskytovať príslušným orgánom podľa § 69h ods. 6 zákona o PZ na účely boja proti terorizmu a závažnej trestnej činnosti ( Príloha č. 3 zákona o PZ). Výber trás a destinácií sa definuje na základe analýzy rizík na území EÚ a ak sa destinácia nachádza mimo územia EÚ, analýza rizík nie je potrebná.

Národná ústredňa informácií o pasažieroch nemôže požadovať od podnikateľského subjektu zber nových údajov, alebo vytvorenie nových nástrojov, ktoré nemá subjekt k dispozícii na bežný výkon svojej činnosti.

Národná ústredňa informácií o pasažieroch môže spracovávať údaje z iných druhov dopravy iba podľa § 69h zákona o PZ a následne ich poskytovať príslušným orgánom, Europolu alebo zahraničným partnerom na účely boja proti terorizmu a závažnej trestnej činnosti ( Príloha č. 3 zákona o PZ). Národná ústredňa informácií o pasažieroch môže spracovať iba údaje, ktoré má subjekt k dispozícií, okrem osobitných kategórií osobných údajov ako sú údaje, ktoré odhaľujú rasový pôvod alebo etnický pôvod, politické názory, náboženskú vieru, filozofické presvedčenie, členstvo v odborových organizáciách, genetické údaje, údaje týkajúce sa zdravia alebo údaje týkajúce sa sexuálneho života alebo sexuálnej orientácie fyzickej osoby.

c) Goldplating sa nachádza v § 69i ods. 9 a 10. Kategória GP – b) navýšením  požiadaviek nad rámec minimálnych požiadaviek smernice, 

Odôvodnenie:
Definujú sa povinnosti veliteľa lietadla pri zasielaní údajov posádke a cestujúcich v rozsahu prílohy č. 4 písm. a) až j) a spôsob ich zasielania v rámci systémovej aplikácie nariadenia Európskeho parlamentu a Rady (EÚ) 2016/399, ktorým sa ustanovuje kódex Únie o pravidlách upravujúcich pohyb osôb cez hranice (Kódex schengenských hraníc), ktorý v prílohe VI, bode 2.3.1 upravuje, že v prípade súkromných letov z tretích krajín alebo do tretích krajín zašle kapitán pred odletom pohraničnej stráži cieľového členského štátu a v prípadne aj štátu, na ktorého územie vstúpi lietadlo ako na prvé, všeobecné vyhlásenie obsahujúce okrem iného letový plán v súlade s prílohou 2 Dohovoru o medzinárodnom civilnom letectve a informácie o totožnosti cestujúcich. Tento bod nebol doteraz v slovenskom právnom poriadku aplikovaný systémovo a obdobne je upravený v Českej republike. Aplikácia ustanovenia bude realizovaná cez zabezpečený portál, zriadený Národnou ústredňou informácií o pasažieroch podľa § 69i ods. 8 a 9.

3.2 Vyhodnotenie konzultácií s podnikateľskými subjektmi pred predbežným pripomienkovým konaním
Konzultácie so Slovenskou asociáciou cestovných kancelárií a cestovných agentúr sa uskutočnilo online a aj osobne v roku 2024, ktorá pokrýva väčšinu subjektov na území SR.
Rovnako prebehli konzultácie s Ministerstvom dopravy SR, sekcia cestnej dopravy a pozemných komunikácií, odbor cestnej dopravy.

Témou konzultácií bola získanie relevantných objektívnych informácií o uskutočniteľnosti legislatívneho zámeru a informovanosti oslovených subjektov o dôvodoch pripravovaných legislatívnych zmien, rovnako aj o minimalizácii nákladov spojených s aplikáciou navrhovaných legislatívnych zmien.

V rámci oslovených subjektov sa tieto zhodli na danom návrhu a vyjadrili podporu a ochotu spolupracovať.


[bookmark: _Hlk47698091]3.3 Vplyvy na konkurencieschopnosť a produktivitu

V rámci konkurencieschopnosti nedochádza k negatívnym zmenám, pretože vplyv na subjekty je jednorazový. Nezakladá povinnosti na vytvorenie, alebo zabezpečenie nových nástrojov, ale predpokladá využívanie už existujúcich nástrojov. Ak subjekty nedisponujú danými technickými riešeniami, nevyžaduje sa od nich ich vytvorenie.
Dochádza k vytvoreniu resp. k zmene bariér na trhu? Nie nedochádza.

Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)? 
Nie nebude. 

Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)? 
Nie regulácia nemá vplyv na cezhraničné regulácie.

Ovplyvní dostupnosť základných zdrojov (financie, pracovná sila, suroviny, mechanizmy, energie atď.)? 
Nie neovplyvní.

Ovplyvňuje zmena regulácie inovácie, vedu a výskum?
Nie. 
Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom? 
Nie, goldplating neprispieva k zníženiu konkurencieschopnosti.

Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ? 
Neprispieva.



Konkurencieschopnosť:
Na základe uvedených odpovedí zaškrtnite a popíšte, či materiál konkurencieschopnosť:
☐ zvyšuje  	x nemení	☐ znižuje

Produktivita:
Aký má materiál vplyv na zmenu pomeru medzi produkciou podnikov a ich nákladmi? 

Na základe uvedenej odpovede zaškrtnite a popíšte, či materiál produktivitu:
☐ zvyšuje  	X nemení	☐ znižuje



3.4  Iné vplyvy na podnikateľské prostredie 
Novela navrhuje nové povinnosti podnikateľským subjektom (cestovné kancelárie a poskytovatelia služieb v oblasti dopravy – autobusová, osobná vlaková a osobná lodná) (ďalej len „subjekt dopravy“). V navrhovanom § 69ia Povinnosti cestovnej kancelárie a dopravcu a spracúvanie záznamu o klientovi sa navrhuje, aby národná ústredňa informácií o pasažieroch vykonala analýzu potrieb spracúvania informácií (§69ia ods. 3 písm. a) ) a na základe jej výsledku identifikovala potrebu spracúvať jednotlivé trasy, linky alebo destinácie- krajiny. Následne národná ústredňa informácií o pasažieroch požiada subjekt dopravy  o vytvorenie diaľkového, nepretržitého a priamy prístup do elektronického systému, ktorý má daný subjekt dopravy k dispozícii (definícia v navrhovanom § 69h ods. 4 a 5). Daný informačný systém musí byť zriadený na bežný výkon podnikateľskej činnosti. Národná ústredňa informácií o pasažieroch nemôže vyžadovať dodatočné zriadenie daného systémy, zbieranie iných informácií ako tých, ktoré už subjekt dopravy zbiera pre svoje vlastné účely poskytovania služieb a nemôže žiadať o vytvorenie špeciálnych oprávnení. Môže požadovať iba tie, ktoré vie subjekt dopravy zriadiť. Nevyžaduje sa navýšenie administratívnej činnosti, nakoľko spracovanie bude prebiehať elektronicky. Administratívna záťaž sa predpokladá jednorazovo najviac jednej osobohodiny za účelom spracovania žiadosti národnej ústredne informácií o pasažieroch a vytvorenie používateľského konta alebo role.
[bookmark: _GoBack]Novela navrhuje zvýšenie pokút za nesplnenie povinností vyplývajúcich z § 69i, ktorá je v § 69o ods. 1 vo výške do 20 000 eur a v ods. 2 vo výške od 3000 do 5000 eur, pričom tieto sumy sa v praxi ukázali byť ako nedostatočné na splnenie účelu represie, „prevýchovy“ účastníka konania a prevencie, jednak individuálnej, ako aj generálnej. Individuálnej prevencie voči účastníkovi konania, t.j. aby ďalej z jeho strany nedochádzalo k opakovaniu protiprávneho konania a tým k spáchaniu ďalších správnych deliktov. Generálnej prevencie voči ostatným potenciálnym porušovateľom právnych noriem, t.j. aby mal trest určitý odstrašujúci účinok. Leteckým dopravcom je ekonomickejšie uhradiť pokutu ako zasielať údaje o cestujúcich na účely boja proti terorizmu a závažnej trestnej činnosti. Navýšenie pokuty na 100 000 eur v obidvoch odsekoch slúži na obnovu preventívnej a represívnej funkcie správneho konania. Ako príklad uvádzame výšku pokút v niektorých štátoch EÚ – v Taliansku od 5 000 eur do 100 000 eur, v Nemecku od 10 000 eur do 50 000 eur. V Českej republike za jeden let suma do výšky 40 192 eur a v  Poľsku za jeden let suma do výšky 9610 eur. Uvedené sumy sú za jeden let, nie za celé správne konanie. Príklad z praxe ukazuje, že jeden letecký dopravca nezaslal údaje zo 60 letov a jeho pokuta predstavovala 5000 eur. Z uvedeného sa navrhuje zvýšenie pokút pri správnych deliktoch podľa tejto hlavy.

[bookmark: _Hlk199943176]V návrhu zákona sa rovnako zavádza sankcia pre nový subjekt, veliteľa lietadla, v § 69o ods. 3, vo výške od 3000eur do výšky 33 190 eur. Zvolená minimálna suma bola odvodená zo Smernice Rady 2004/82/ES z 29. apríla 2004 o povinnosti dopravcov oznamovať údaje o cestujúcich, článok 4 ods. 1 písm. b) a horná hranica sumy je navrhovaná na 33 190 eur. Horná hranica sumy bola analogicky odvodená z § 51 ods. 3 zákona o civilnom letectve.

Sankcie sa rovnako zavádzajú voči novému subjektu v prípade nesplnenia povinnosti z § 69ia (cestovnej kancelárie) a § 69na (dopravcovia zabezpečujúci osobnú prepravu iných druhov dopravy ako autobusová, osobná železničná a osobná vlaková alebo lodná). Výška fakultatívnej pokuty do 100 000 eur sa zavádza z dôvodu splnenie účelu represie, „prevýchovy“ účastníka konania a prevencie, jednak individuálnej, ako aj generálnej. Individuálnej prevencie voči účastníkovi konania, t.j. aby ďalej z jeho strany nedochádzalo k opakovaniu protiprávneho konania a tým k spáchaniu ďalších správnych deliktov. Generálnej prevencie voči ostatným potenciálnym porušovateľom právnych noriem, t.j. aby mal trest určitý odstrašujúci účinok. Sankcia môže byť aplikovaná len, ak daný subjekt disponuje daným informačným systémom, je možné zabezpečiť umožniť diaľkový, nepretržitý a priamy prístup.

Dopady na dotknuté subjekty nemožno spoľahlivo určiť, pretože len za leteckú dopravu sa jedná o subjekty registrované nie len na území SR a EÚ, ale aj subjekty, ktoré sú registrované v iných krajinách aj mimo územia EÚ a ich počet nie je možné kvantifikovať.

